CELEX: 52015JC0027
Language: et
Date: 2015-07-01
Title: Ühisettepanek: NÕUKOGU MÄÄRUS, millega muudetakse määrust (EL) nr 204/2011 piiravate meetmete kohta seoses olukorraga Liibüas

EUROOPA KOMISJON
            Brüssel,1.7.2015
            JOIN(2015) 27 final/2
            2015/0143(NLE)
            
            This document replaces JOIN(2015)27 final of 1.7.2015Downgraded on 7.4.2022Concerns all language versionsThe text shall read as follows:
            Ühisettepanek:
            NÕUKOGU MÄÄRUS,
            millega muudetakse määrust (EL) nr 204/2011 piiravate meetmete kohta seoses olukorraga Liibüas
            
               
         
         
            
               SELETUSKIRI
            
            
               (1)2. märtsil 2011 võttis nõukogu vastu määruse (EL) nr 204/2011 piiravate meetmete kohta seoses olukorraga Liibüas, et jõustada meetmed, mis on sätestatud 28. veebruari 2011. aasta otsuses 2011/137/ÜVJP. 
            
            
               (2)Nõukogu otsusega (ÜVJP) XXX/2015 viidi lõpule otsuse 2011/137/ÜVJP II ja IV lisas loetletud isikute ja üksuste läbivaatamine. Muudetud otsusega 2011/137/ÜVJP kehtestatud piiravad meetmed koondatakse kõnealuse otsusega ühtlasi uude õigusakti. Määrust 204/2011 muudetakse, et võtta arvesse asjakohaseid elemente, mis on vastu võetud otsusega (ÜVJP) XXX/2015.
            
            
               (3)Selle muudatuse rakendamiseks peab liit võtma täiendavaid meetmeid.
            
            
               (4)Liidu välisasjade ja julgeolekupoliitika kõrge esindaja ja Euroopa Komisjon peaksid seepärast tegema ettepaneku vastavalt muuta määrust (EL) nr 204/2011.
            
            
               2015/0143 (NLE)
            
            
               Ühisettepanek:
            
            
               NÕUKOGU MÄÄRUS,
            
            
               millega muudetakse määrust (EL) nr 204/2011 piiravate meetmete kohta seoses olukorraga Liibüas
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artiklit 215,
            
            
               võttes arvesse nõukogu 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas,
                  1
               
            
            
               võttes arvesse liidu välisasjade ja julgeolekupoliitika kõrge esindaja ning Euroopa Komisjoni ühisettepanekut
            
            
               ning arvestades järgmist:
            
            
               (1)Nõukogu määrusega (EL) nr 204/2011
                  2
                jõustatakse teatavad otsuses 2011/137/ÜVJP sätestatud meetmed.
            
            
               (2)Nõukogu otsusega (ÜVJP) XXX/2015 viidi lõpule otsuse 2011/137/ÜVJP II ja IV lisas loetletud isikute ja üksuste läbivaatamine. Muudetud otsusega 2011/137/ÜVJP kehtestatud piiravad meetmed koondatakse kõnealuse otsusega ühtlasi uude õigusakti. Määruse 204/2011 kooskõlastamiseks otsusega (ÜVJP) XXX/2015 on vaja tehnilist muudatust. 
            
            
               (3)See muudatus kuulub Euroopa Liidu toimimise lepingu reguleerimisalasse ja seepärast on selle rakendamiseks vaja liidu tasandi õigusakti, eelkõige tagamaks, et kõikide liikmesriikide majandustegevuses osalejad kohaldaksid nimetatud meetmeid ühetaoliselt.
            
            
               (4)Seetõttu tuleks määrust (EL) nr 204/2011 vastavalt muuta, 
            
            
         
         
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määrust (EL) nr 204/2011 muudetakse järgmiselt.
            
            
            
               1)Artikli 3 lõike 2 punkt c asendatakse järgmisega:
            
            
            
            
               „c) tehnilise abi, rahastamise või rahalise abi pakkumine seoses 
            
            
               i) 
                     sanktsioonide komitee poolt eelnevalt heakskiidetud sõjalise varustusega, sealhulgas relvade ja nendega seotud materjalidega, mis ei kuulu punkti b kohaldamisalasse ja mis on ette nähtud üksnes julgeoleku tagamiseks või desarmeerimisabiks Liibüa valitsusele; 
            
            
               ii) 
                     mittesurmava sõjalise varustusega, mis on ette nähtud üksnes julgeoleku tagamiseks või desarmeerimisabiks Liibüa valitsusele;”
            
            
               Artikkel 2
            
            
               2)
                     Artikli 8 lõike 1 sissejuhatav lause asendatakse järgmisega:
            
            
               „Erandina artiklist 5 võivad IV lisas osutatud liikmesriikide pädevad asutused lubada II ja VI lisas osutatud isikute, üksuste või asutuste puhul teatavate külmutatud rahaliste vahendite või majandusressursside vabastamist järgmistel tingimustel:”
            
            
               3)
                     Artikli 8 lõike 1 punkt c asendatakse järgmisega:
            
            
            
               „c) 
                     kõnealusest kinnipidamisõigusest või otsusest ei saa kasu II või III lisas loetletud isikud, üksused või asutused;”
            
            
               4)
                     Artikli 8 lõike 2 punkt c asendatakse järgmisega: 
            
            
            
               „c) 
                     otsus ei ole tehtud II või III lisas loetletud füüsilise või juriidilise isiku, üksuse või asutuse kasuks;”
            
            
         
         
            
               5)
                     Artikli 8b lõike 2 punkt a asendatakse järgmisega:
            
            
               „a)
                     pädev asutus on kindlaks teinud, et makse ei ole vastuolus artikli 5 lõikega 2;” ”
            
            
            
               Artikkel 3
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 58, 3.3.2011, lk 53.
               
               
                  
                     (2)
                  
                        Nõukogu määrus (EL) nr 204/2011, 2. märts 2011, piiravate meetmete kohta seoses olukorraga Liibüas (ELT L 58, 3.3.2011, lk 1).